1 Ghaonomo (6) nau ghe lange sio me Iesu ghe kolola Pita, Jeimis me Jon nengana Jeimis, me ila nonga laghe saela tale motouru eteva saesaenaaili ia. 2 2 Pita 1:16-18.Tale ia o voto ateva taataraane Iesu ghe aikolikoliaala emua ta mataira. Matana ghe lallaa arova sinaka ateva, me ghinnanina ghe usola arova mallanga ateva. 3 Vara me Moses me Elaija lalu ghe kaurekatila me lalu ghe tiuaala tani sama tee Iesu.
6 Nau eteva disaepolo atoa laghe nongola, laghe aso siola tapaa kosa, mataira ghe tau siola euu. Me laghe matautu etinginala. 7 Iesu ghe lao sio me ghe posolala me ghe uela etaira va, "Am totula. Am rau mene matautu." 8 Nau eteva laghe atangaro saela, karika laghe tarala righi taumattu ta laghe tarala nonga Iesu.
9 Nau laghe mae siosio tale motouru, me Iesu ghe ttoieinilala va la rau mene auliaa ta mene teva saa llo laghe tarala lomosina ta Natuna ateva Taumattu ngateva etotu tale nimate.
11 Iesu ghe liula me ghe uela va, "Elaija aue emae akasina tani ghelei emasina akapa voto. 12 Mat 11:14.Me aghaauliaa etaimim va Elaija ghe mae sio me karika laghe tara kilaiela, me laghe ghelei teeiela isaa akapa voto laghe anna tani ghelei etana. Tale ie nonga o salana atikirighi Natuna ateva Taumattu ngateva aue eghaa nimmarikana ta nimaira." 13 Luk 1:17.Me nannaaira disaepolo atoa ghe vira mene masalikela tani kila va ghe auliaa Jon tau ngai aasuu ia etaira.
17 Me Iesu ghe liula me ghe uela va, "Am lo ateva oia vituu, karika righi uneimim niaiesoaa, nannaaimim me gheeleiaaimim karika ghulughuluena. Ghaisaata aue atoka aitauaa teeiem? Me aue ghaisaata aue atoiem va am aiesoaa? Am ghaa mae sio aliki eteva etaghi." 18 Iesu ghe paola raroai eteva, me ghe kasu vulila aliki eteva me ia arau o nau eteva, aliki eteva ghe masinala.
20-21 Mat 21:21; Mak 11:23; Luk 17:6; 1 Ko 13:2.Iesu ghe liula me ghe uela va, "Poli uneim niaikaaiaa ghaunaaili. Aghaaulia ngakoronna etaimim va, arova uneimim niaikaaiaa naanamungaane nongina katu ue ngai erighi ghaunaaili ia (mastet), am rooroo tani ue ta motouru eteva o va, 'Kasula ona me umene lao teke,' aue ghele kasu. Aue am rooroo tani ghelei voto akapa."* Kasina uru ngai laghe pitila, laghe piti teela, 21 Isaa o ase voto karika erooroo tani lutu arova karika ita tam nae me ita tam pure.
22 Mat 16:21.Nau eteva laghe mae aitauaa sio eGalilii me Iesu ghe uela etaira va, "Natuna ateva Taumattu ngateva aue la tauela ta nimaira taumattu ngatoa. 23 Aue la uvi ematea me vara aiaakotonna ateva nau me aue emene totu." Nau disaepolo atoa laghe nongola laghe alousiusila.
*17:20-21: Kasina uru ngai laghe pitila, laghe piti teela, 21 Isaa o ase voto karika erooroo tani lutu arova karika ita tam nae me ita tam pure.
